# PROTOKOLL - TORØD MENIGHETSRÅD

# Mandag 16. mars kl. 19.00 i kirkestua.

**TILSTEDE: Astrid Askeland, Trond Endresen, Inger Johanne Grelland, Janne Hansen, Marit Hauge Kristiansen, Maja Koren og Arild Notland (ref).**

**Sak 18/15: Godkjenning av dagens innkalling og forrige møtes protokoll.**

 Innkallingen og protokollen ble godkjent.

**Sak 19/15 Godkjenning av revidert budsjett for Torød menighetsråd 2015.**

Revidert budsjett ble godkjent med følgende endringer: Konto 31100 økes til kr. 4.000.-. Konto 31201 økes til kr. 18.000.-. Konto 31400 økes til kr. 14.000.- Konto: 31500 økes til 9.000.- Konto: 35400 reduseres tilsvarende til kr. 5.000.-

**Sak 20/15 Godkjenning av menighetsbladets budsjett 2015.**

Menighetsbladets budsjett ble godkjent.

**Sak 21/15 Endring av offer tildeling 8.2.**

Endringen i offeret fra Ung Kirkesang til Amnesty godkjennes.

**Sak 22/15 Nytt alterbilde Torød kirke**

 Vedtak: Det blir ingen ny konkurranse om nytt alterbilde i Torød kirka. MR ber Veslemøy Stoltenberg om å lage en skisse til alterbildet. Med dette setter vi i gang et forpliktende samarbeid med Stoltenberg for å få et nytt bilde. Dette forutsetter at Stoltenberg takker ja til oppdraget. Målet er at nytt alterbilde er på plass i 2016. Dette har sammenheng med at lysning av kirken og alterbildet må harmoniseres mht fargevalg. Vedtaket var enstemmig.

**Sak 23/15: Hva tenker vi om høsten?**

 Vedtak: MR vedtar nytt Alpha kurs til høsten. MR anbefaler at det prøves ut med undervisning på DVD. Fordeling mellom DVD og live undervisning bestemmes av lederne på Alphakurset.

 Vedlagte dokument til SAK 50/14 om retreat ved Ulla Käll vurderes på ny.

 Vedtak: AU undersøker pris/evt. datoer.

**Sak 24/15 Runde rundt bordet.**

Kirkevalget: Det er gått ut informasjon til konfirmantforeldre og til foresatte for barn fra Torød, som er med i korskolen.

**Sak 25/15** **Innkomne skriv og orienteringer**

 Innkomne skriv og orinteringer tatt til etterretning.

 Det erkommet et høringsnotat fra kirkerådet om ”Veivalg for fremtidig kirkeordning.”Svarfrist 15.mai. Drøftes på neste MR.

**Sak 26/15 Eventuelt**

Offeret 1. påskedag kan ikke gå til misjonsprosjektene fordi de ble avsluttet ved årsskiftet.

 Vedtak: Offeret 1. påskedag går til Kenya hjelpen , og offeret 28.06 går til

 nytt misjonsprosjekt hvis det er på plass .

 Vedlikeholdsarbeid av kirken har avdekket mer råte i taket enn antatt. Pga et mer omfattende arbeid enn forventet vil tårnet og fronten antagelig ikke bli ferdig til jubileet, men stillaset vil bli tatt ned til jubileumsfeiringen.

 Det ønskes omtale av den nyoppussede kirkestua i menighetsbladet.

16.03.15

Arild Notland Astrid Askeland

 (sign)